**Тақырыбы:** Өміріңді аяла!

 **Уақыты:** \_\_\_\_\_\_\_\_\_\_

**Мақсаты:**

А) Оқушылардың өмірге деген құштарлықтарын, қызығушылықтарын ояту.

Ә) Өмірден өз орнын таба біліп, айналасына қуаныш сыйлай білуге үйрету.

Б) Қазіргі уақытта жасөспірімдер арасында көп орын алып жатқан өз-өзіне қол жұмсауды алдын-алу мәселелерін қарастыру.

**Эпиграф:** "Өмір ойын сияқты, біреу күресу үшін келеді, біреу

саудаласу үшін, ал ең бақыттылары қарап тұру үшін". Пифагор.

**Өтілу түрі:** ойталқы

**Көрнекілігі:** презентация, бейнебаян, интерактивті тақта

**Қатысқандар:** 7, 8 класс оқушылары

**Барысы:**

1. **Ұйымдастыру бөлімі**
2. **Негізгі бөлім.**

*Нақыл сөздер:*

* Өмір деген – бұйым емес қолдағы, Өмір дейтін – ұлы бекет жолдағы. М.Мақатаев.
* «Өмір — теңіз, Өтіп кетем демеңіз, Ізгіліктен жаралмаса кемеңіз» Рудаки.
* «Өмірдің қызығын көрудің бір-ақ жолы бар: батыл болып, жеңілістер мен ауыртпалықтардан қорықпау» Дж.Неру.

*Мұғалімнің кіріспе сөзі:*

Сәлеметсіздер ме құрметті қонақтар, оқушылар және ұстаздар!

Бүгінгі кездесуімізді Ш.Сариев ағамыздың өлеңімен ашқым келіп отыр. Ал, сіздер осы өлеңде ақын ағамыз не жайлы жырлағанын мұқият тыңдап отырсаңыздар

***Өмір деген тұрмайды қап - қарадан***Ш. Сариев
Өмір деген тұрады: таң мен кештен,
Ғұмырлы екі араны жанмен кешкен.
Құпия, жұмбақ, сырлы дүниеге,
Адамдар Армен келіп, Армен көшкен.
Өмір деген екі өзен: Мұң - қуаныш,
Толқыны: Шындық - Жалған, Күлкі - Намыс.
Бір таяздап өмірде, бір тереңдеп,
Бір лайланып, өмірде бір тұнамыз.
Күн десең де, тірлікті түн десең де,
Өмірде өсімдіктей бүрлесеңдер,
Жолында жолығатын қос тағдыр бар:
Жусан - Жантақ, гүл - Тікен, гүл мен Шеңгел.
Өмір дәмі, екі дәм: Ащы - Тәтті,
Таңдайыңа тиеді: Жұмсақ - Қатты.
Жолында жолығатын екі тағдыр,
Күтеді Адам үшін сын сағатты.
Өмір дәмі - екі дәм: улы – усыз,
Тірлік татып жатады шулы - шусыз.
Кез келіп тағдырына келеді Адам,
Жұмыр Жер құрлығында сулы - сусыз.
Қолға түспес дүние жұрт таласқан,
Кітап - Өмір парағын құнттап ашқан.
Сезінер жүрегімен,жаныменен,
Өмір әр кез ашық Күн, Бұлт та басқан.
Өмір деген тұрмайды: қап - қарадан.
Өмір деген тұрады: ақ - қарадан,
Ақ - Қара, екі арасын ашып өтіп,
Арымен өз бақытын тапқан Адам!

1. **Ойталқы**

- Ақын «АҚ» және «ҚАРА» деп нені меңзеп отыр?
 - Қай уақытта адам өмірі «аққа» толы болады?
 - Адам өз бақытын табу үшін не істеу керек?
 - Адам баласы не үшін өмір сүреді?
 - Өмір деген несімен қымбат?

1. **Мағынаны тану.**

"Ағарып атқан әрбір таң қиындықтан шығу жолын көрсетеді", - деген Омар Хайям наурыз хадистерінде.

Дұрыс пайдалана білгендерге өмір қысқа емес. Дұрыс пайдалана білмегендерге уақыт жетпей қалған сияқты болады. Тығырыққа тірелдім деп түңілгендер - өзіне берілген уақытты өздері қысқартып жүргендер.

Адамзат тарихындағы ең алғашқы философиялык трактаттардың бірі - египет папирусына жазылған "Өмірден түңілген адамның өзінің рухымен әңгімесі" деп аталатын шығарма. Бұнда адам өзінің рухымен сөйлесіп, оған: бұл өмір нашар, сондықтан мен өзіме-өзім қол жұмсап, тезірек жоғарғы өмірмен қауышсам, - дейді. Оған рухы: төменде қалай болса, жоғарыда да солай, - деп жауап қатады. Демек, жоғарғы жақта жақсы болуы үшін, төменгі жақ дамыған болуы керек. Бұл өте ерте заманғы ақыл. Оның белгілі болғанына үш мыңдай жыл болды.

Өмірдегі басты құндылық – адамның өмірі екені белгілі. Бір күннің ішінде сан мыңдаған адам өмірге келіп жатса, сол секілді сан мыңдаған адам бақилық болады. Оның ішінде, талқаны таусылып, Жаратушы қалауымен өмірден озатындарын айтпағанда, өз өміріне өздері балта шауып, ажалынан бұрын өмірімен қоштасатындары қаншама. Әсіресе, өз - өзіне қол жұмсау әрекеті жастар арасында жиі көрініс береді. Мұндай келеңсіздіктің сыры неде? «Өз - өзіне қол жұмсап, өмірден баз кешетіндей басына қандай күн туды екен?» деген ой осындайда сананы тұмшалайды. Сау адам тұрмақ, науқас адамның өзі бір шыбын жаны үшін шырылдап, дертіне дауа іздеп зыр жүгіреді емес пе? Айдың - күннің аманында төрт құбыласы тең кейбір жастарымыздың өз - өзіне қол салуы бейжай қарауға болмайтын мәселе.

Өз-өзіне қол салу қазіргі таңда әлемді қатты алаңдатып отырған үлкен мәселе. Дүниежүзінде жыл сайын 1 миллион адам өз-өзін ажалға қиса, 10-20 миллиондай адам өзін өлтіруге әрекет жасайды. Ең жаманы өз-өзіне қол жұмсайтын адамдардың арасында жастар өлімінің көбеюі. «Суицид» латын тілінен алынған «өзін-өзі өлтіру, өзіне қол салу» деген мағынаны білдіреді.

Әлем бойынша өзін-өзі өлтіруге қол жұмсайтындар жайлы мәлімет келтіретін болсақ өз-өзіне қол жұмсау жоғары елдер (100 мың адамнан 20-дан көп адам), оны пайызбен көрсеткенде

1. Жапония - 27, 1%

2. Венгрия - 35, 9%

3. Эстония – 40%

4. Ресей - 39, 4%(жыл сайын 60 мың адам)

5. Литва - 42, 1%

6. Латвия - 42, 5%

Қазақстан бойынша «Жасөспірімдер арасындағы суицид жөніндегі статистикалық мәлімет». (теледидарда берілген ақпаратты тыңдату).

Осы мәлімет бойынша *кездесу қонағына сөз беріледі*.

1. **Ертегітерапия. «Бақытты адамның көйлегі»**

Қандай ауыр қиындықтар болмасын, оны жеңу, онымен күресу, табандылық таныту, өз-өзіңе сенімді болу, міне мені жетістікке жеткізген қасиеттер, сіздің де қолыңыздан бәрі келеді.

Дональд Трамп

Замана - соққан жел. Мағыналы өмір сүргің келсе оған желкен бол. Желкен болу, ұдайы желдің өтінде тұру - айтуға ғана оңай. Оған мықтылық керек. Жай мата желкен бола алмайды.

Өмір сүру тақтайдай тегіс жолдың басынан соңына шығу емес, оның бұрылыс-бұлталаңы, өткел бермес асулары, қиын қыстау кезеңдері өміріңнің қуанышты сәттерімен араласып, сапырылысып жататын нәрсе.

Өмір жолы сан тарау, қия шатқал, қия шың. Сол жолдан адаспаудың ең бірінші жолы ол – өзіңді өзің тану, өзіңді өзің сыйлау, өзіңді өзің қадірлеу. Өмір деген – алланың берген сыйы. Өмірдің ащы да, тәтті кезеңдері болады. Бұл кезеңдерді жеңе білу керек.

Бақыт деген - адамға оның өзінен жоғары тұрған, белгісіз бір күштердің сыйы емес. Бақытты болу немесе бола алмау-адамның маңдайына бұйырған үлес немесе тағдырына алдын ала жазылып қойылған бағдарлама да емес. Бақытты болу әр адамның өз еркі, демек, бақытты бола білу әр адамның өз қолында.

***«Бақытты адамның көйлегі». (Шығыс ертегісі)***

Ерте-ерте-ертеде бір хан өмір сүріпті. Ханның, сұлулығын жан татпаған қызы болған екен. Бір күні ханның қызы қатты ауырып қалады. Қыздың ауруына ешқандай емші дәру таппайды. Сөйтіп бір күні елде ең жақсы деген емшіні шақырады. Емші қызды қарап, «Сіздің қызыңызға бақытты адамның көйлегін кигізу керек» – деп айтады.Сонда хан өз сарбаздарын бақытты адамның көйлегін тауып әкелуді бұйырады. Іздеп-іздеп, сарбаздар бір байдың үйіне келеді. Байдан «Бақыттысың ба?» деп сұраса, бай «Бақыттымын» деп жауап береді. Сонда олар байдың көйлегін сұрап, ханның қызына апара жатқанын баяндайды. Сонда бай: «Менде байлық та бар, бәрі бар, бірақ балам жоқ. Сондықтан менің көйлегім қызға көмек бола алмас» деп жолаушыларды шығарып салады.

Сөйтіп, сарбаздар баласы көп бір отбасына келеді. Отағасынан «Бақыттысың ба?» деген сұраққа, «Балаларым көп болғанмен, кейде оларды асырауға шамам жетпей жатады. Егер біраз қаржым болса, бәлкім толыққанды бақытты болар ма едім» дейді.

Сарбаздар тағы да іздеуге көшеді. Ізденістері ұзаққа созылады. Енді қолды бір сілтеп, сарайға қайтамыз ба деп жүргенде, кішкентай бір шалаштан жарық көреді. Жақындай келе іштен: «Мен неткен бақытты едім, бүгін нан тауып жедім!» деген ризалы дауысты естиді. Ішке кіріп, көйлегін сұрайын десе кедейдің көйлегі жоқ екен.

1. **Постер қорғау. «3 нәрсе»**

 1 – топ. Өмірде ешқашан оралмайтын 3 нәрсе.

2 - топ. Өмірде адамды құртатын 3 нәрсе.

3 - топ. Өмірдегі ең қымбат 3 нәрсе.

4 - топ. Өмірдегі тұрақты емес 3 нәрсе.

5 - топ. Өмірдегі адамды анықтайтын 3 нәрсе.

1) Өмірде ешқашан оралмайтын 3 нәрсе:

1. уақыт

2. мүмкіндік

3. сөз

2) Өмірде адамды құртатын 3 нәрсе:

1. шарап

2. көкірек кеуде

3. ашу

3) Өмірдегі ең қымбат 3 нәрсе.

1. сенім

2. махаббат

3. достық

4) Өмірдегі тұрақты емес үш нәрсе?

1. арман

2. сәттілік

3. байлық

5) Өмірдегі адамды анықтайтын үш нәрсе?

1. еңбек

2. адалдылық

3. жетістік

1. **Менің қиыншылықтарым.**
2. **Есте қалған қызықты сәттер.**
3. **Жағдаяттарды талдау**

1- Ата-анасы ішімдікке салынған. Үйінде өмір сүрүге жағдай жоқ, қара нан мен қара шайдың өзі сирек кездеседі. Осы жасөспірімге қалай көмектесер едіңдер?

2- Ата-анасынан айырылған. Отбасында жетекшілері жоқ. Өмір сүрудің жолын білмейтін жасөспірім.

3- Тірлігі басқалардан төмен. Жұртпен бірдей киініп, ойнап күле алмайды. Достарымен бірге жүрмейді. Осыны өзінің кемшілігі деп санайды. Досы жоқ жалғыз қалған жасөспірім.

4- Әкесінің жеке тікұшағы бар. Ол бизнесмен. Шылқыған бай. Ол жасөспірімде бәрі бар. Бірақ, өзін бақытсыз сезінеді. Достары да аз, ата-ананың жылулығы жоқ. Бұл байлықтан шаршаған. Қандай кеңес берер едіңдер?

5- Әкесі жоқ. Асыраушысы жалғыз анасы. Үйінде кішкентай іні-сіңлілері бар. Ал өзінің кішкентай күнінен денсаулығында жетіспеушілік болған. Анасына қолғабыс ете алмағанына налитын жасөспірім.

**Х. Қорытынды.**

Өмір мейрам емес, сондықтан өмірде ылғи көңілді бола беру мүмкін емес. Біз таңданумен, үміттенумен, сүюмен өмір сүреміз. Өмір заңы - алда атқаратын іс көп, көретін қызық көп.

|  |  |
| --- | --- |
| **Өмірді аяла**Өзіңе сен, өзіңнің күшіңе сен,Қос қолыңмен істелген ісіңе сен.Алысыңда сыйлайды, жақыныңда,Өзіңді өзің төменге түсірмесең.Өз қайығың, бар болса өз ескегің,Өмірде мен сені осал десем.Қимылдай бер, тарта бер ескегіңді,Шығады алдан жап-жарық келешегің.Қозғалмасаң, тоңазыр көлеңкең де,Ескегіңді ес, бір мезет тоқтай көрме.Өз қайығың болғаны қандай жақсы,Қашан, қайда барсаң да өз еркінде.Өкінсең де өткенің оралмайды,Өшкен отың қайтадан жана алмайды.Сен жасаған күнәні бір досың даБөліп-жарып өзіне ала алмайды. | **Тәубеңе кел!**Таудан биік секілденіп талғамың,Ардан биік секілденіп арманың,Пенделікпен ұмытасың тәубеңдіСынағына шыдай алмай АлланыңАй мен күнге өптіргің кеп шекеңді,Көрмедім деп өкпелейсің шет елді.Тәубеңе кел шетел түгіл зағиптарКөре алмайды өзі туған мекенді.Қошеметті көрмесеңіз несі барБар жағдайды ақиқатпен шешіп ал.Жылы сөзді естімеген кезіндеКерең болып туғандарды есіңе ал.Тәубеңе кел , пенде болсаң есі барСабырсыздар қадірсіз боп тосылар .Дүниеге қолың жетпей қалғандаҚос қолы жоқ пенделерді есіңе ал.Бақыт мәңгі тұрсың десең басыңда ,Қанағат қыл ашуланба тасыма«көлігім жоқ» деп ренжуің бекерлікАяғы жоқ адамдардың қасындаТоп алдыңда төрге озғын кеп төтеденТым болмаса айтпадым деп екі өлең.Ақын болып тумадым деп налымаМылқау болып туғаныңда , не етер ең?Құлақ түріп ,әркім айтқан пікіргеБей берекет бой ұрасың күпіргеТау мен тасқа соға бермей басыңды,Аман есен жүргеңіне шүкір де . |

1. Ата-анасы ішімдікке салынған. Үйінде өмір сүрүге жағдай жоқ, қара нан мен қара шайдың өзі сирек кездеседі. Осы жасөспірімге қалай көмектесер едіңдер?
2. Ата-анасынан айырылған. Отбасында жетекшілері жоқ. Өмір сүрудің жолын білмейтін жасөспірім.
3. Тірлігі басқалардан төмен. Жұртпен бірдей киініп, ойнап күле алмайды. Достарымен бірге жүрмейді. Осыны өзінің кемшілігі деп санайды. Досы жоқ жалғыз қалған жасөспірім.
4. Әкесінің жеке тікұшағы бар. Ол бизнесмен. Шылқыған бай. Ол жасөспірімде бәрі бар. Бірақ, өзін бақытсыз сезінеді. Достары да аз, ата-ананың жылулығы жоқ. Бұл байлықтан шаршаған. Қандай кеңес берер едіңдер?
5. Әкесі жоқ. Асыраушысы жалғыз анасы. Үйінде кішкентай іні-сіңлілері бар. Ал өзінің кішкентай күнінен денсаулығында жетіспеушілік болған. Анасына қолғабыс ете алмағанына налитын жасөспірім.